नई दिल्लीः इसी वर्ष फरवरी माह में देश के दूसरे सबसे बड़े सरकारी बैंक पंजाब नैशनल बैंक (पी.एन.बी.) में करीब 14,000 करोड़ रुपए का घोटाला सामने आया था। इस घोटाले में मुख्य आरोपी नीरव मोदी और मेहुल चोकसी ने बैंकिंग सिस्टम की एक खास खामी का फायदा उठाते हुए बैंक को अब तक का सबसे बड़ा चूना लगाया था। इन दोनों आरोपियों ने स्विफ्ट मैसेजिंग सेवा का फायदा उठाकर बैंक से पैसे लिए थे। अब भारतीय रिजर्व बैंक ने कई बैंकों के प्रमुखों को पत्र लिखकर पूछा है कि अब तक स्विफ्ट की खामियों को क्यों नहीं दूर किया गया है?